Таганрог Авиация техникаһы музейы

Таганрог авиация техникаһы музейы — Рәсәйҙең Көньяғында берҙән-бер авиация техникаһы музейы.

 Тарихы 
Таганрог авиация техникаһы музейына 1995 йылдың мартында нигеҙ һалына. Ил хөкүмәте Европала ғәҙәти ҡораллы көстәрҙе сикләү тураһында килешеү төҙөгәс, хәрби авиация самолеттары һанын ҡыҫҡартыу тураһында ҡарар ҡабул ителәНейма Д. Где отдыхают самолёты? // Таганрогская правда. — 2012. — 27 июля..

Таганрогта авиация техникаһын юҡ итеү базаһы төҙөлә. Уның баш инженеры подполковник Владимир Стоянов 4-се һауа армияһы командованиеһына һәр төр самолеттан, уларҙың двигателдәрен һәм борт системаларын алып, берәр дана һаҡлап ҡалыу тәҡдиме менән мөрәжәғәт итә. Владимир Стояновтың идеяһы буйынса, һаҡланып ҡалған машиналарҙан Таганрогта авиация техникаһы музейы ойошторорға мөмкин була. 4-се һауа армияһы командиры Владимир Михайлов музей булдырыу идеяһын хуплай.

Музей һаҡлаусыһы Владимир Стоянов илдең төрлө майҙандарында ташланған авиатехниканың шәхси фотокаталогын алып бараАнтропов М. Историю боевой авиации хранят энтузиасты // НТВ. — 2010. — 23 февр.. Эшлектән сығып ятҡан экземплярҙарҙы музейға алыу өсөн йылдар буйына рөхсәт юлларға, граждан һәм хәрби чиновниктар менән хатлашыу һәм уларҙан яуап көтөү оҙаҡҡа һуҙыла.

Музей менән танышырға килеүселәргә теләһә ҡайһы экспонаттың кабинаһында ултырырға, самолет штурвалын тотоп ҡарарға мөмкинДудник Т. . Бик йыш балалар өсөн экскурсиялар үткәрелә.

Музей һаҡлаусыһы ҡасан да булһа уның Ҡала авиация музейы статусын алыуына өмөтөн өҙмәй.

 Музей коллекцияһы 

 Самолеттар 
 Ан-2
 Бе-12
 Л-29
 Л-39
 МиГ-15 (УТИ МиГ-15)Стоянов В. Крылатая история России // Таганрогская правда. — 2011. — 16 дек. — С. 14.
 МиГ-19С
 МиГ-21БИС
 МиГ-23 МЛД
 МиГ-25 БМ
 Су-17 СМ
 Су-22 УМЗ
 Ту-154М (морон өлөшө)Собств. корр. С носом от «Ту» // Таганрогская правда. — 2011. — 14 апр.
 Як-38
2016 йылдың ноябрендә музейға УТИ МиГ-15-тең тергеҙелгән экземпляры тапшырыла. Уны реставрациялау менән Таганрогтың 325-се авиаремонт заводы шөғөлләнәСдатчикова И. Воплощённая легенда: МиГ-15 — в Таганроге // Таганрогская правда. — 2016. — 9 ноября. — С. 1-3.. Элегрәк ул Ростовтың «Йәш осоусы» клубында була.

 Вертолеттар 
 Ми-2

 Авиация ҡорамалдары 
 Ватан авиация ҡоралдары коллекцияһы: пушкалар, авиабомбалар, ракеталар һәм б.
 Һигеҙ төр (улар араһында һирәк осраған Су-7Б һәм Бе-12) катапульта ултырғысы.
 Су-17М4 кабинаһы макеты
 Совет авиацияһы пилоттарының төрлө осоу йыһаздары һәм башҡа күп нәрмәләр.

 Музей адресы 
 347916, Таганрог, Циолковский ур., 42
 Тел: 8 (8634) 31-54-58

 Һылтанмалар 

 Сығанаҡтар 

Категория:Алфавит буйынса музейҙар